ai4bharat/Pralekha huggingface dataset:
وزیراعظم کا دفتر
وزیراعظم نے ملائم سنگھ یاد و کی وفات پر انھیں خراج عقیدت پیش کیاہے
وزیراعظم ،جناب نریندرمودی نے سرکردہ سیاست داں ، جناب ملائم سنگھ یاد و کی وفات پرافسوس کا اظہارکیاہے۔ وزیراعظم جناب مودی نے کہاکہ جناب ملائم سنگھ یادو نے عوام کی تندہی سے خدمت کی اورلوک نائک جے پی اورڈاکٹررام منوہرلوہیا کے نظریات کو عام کرنے کے تئیں اپنی زندگی وقف کردی تھی ۔ وزیراعظم جناب مودی نے اُس دور کو یاد کیا جب جناب یادو ملک کے وزیردفاع تھے اورانھوں نے ایک زیادہ مضبوط بھارت کے لئے کام کیاتھا۔ جناب یادو کےساتھ اپنی نزدیکی وابستگی کا ذکرکرتے ہوئے وزیراعظم نے کہاکہ وہ ہمیشہ میرے خیالات سننے کے منتظررہتے تھے ۔ اس موقع پروزیراعظم نے جناب یادو کے ساتھ اپنی ملاقاتوں کے فوٹوگراف بھی جاری کئے ۔ وزیراعظم نے جناب یادو کی وفات پرگہرے رنج وغم کا اظہارکیاہے ۔
سلسلہ وارٹوئیٹ میں وزیراعظم نے ٹوئیٹ کیا:
‘‘جناب ملائم سنگھ یادو ایک جاذب نظراورغیرمعمولی شخصیت کے مالک تھے ۔ انھیں ایک ایسے منکسرالمزاج اورزمین سے جڑے لیڈرکے طورپر بہت پسندکیاجاتاتھا، جولوگوں کے مسائل کے تئیں حساس تھے۔ انھوں نے تندہی کے ساتھ لوگوں کی خدمت کی اورلوک نائک جے پی اورڈاکٹررام منوہرلوہیا کے خیالات ونظریات کو مقبول بنانے کے تئیں اپنی زندگی وقف کردی تھی ۔’’
‘‘ملائم سنگھ یادو جی نے اترپردیش اورملکی سیاست میں نمایاں مقام حاصل کیا۔ انھو ں نے ایمرجنسی کے دوران جمہوریت کے لئے ایک کلیدی فوجی کاکردارنبھایا۔ وزیردفاع کی حیثیت سے انھوں نے بھارت کو مزید مستحکم بنانے کے لئے کام کیا۔ پارلیمنٹ میں ان کا اظہارخیال بصیرت افروز ہوتاتھا اورانھوں نے قومی مفاد کوآگے لے جانے پرزوردیاتھا۔’’
‘‘جب ہم اپنی اپنی متعلقہ ریاستوں کے وزرائے اعلیٰ کی حیثیت سے خدمات انجام دے رہے تھے تو اس دوران ملائم سنگھ یادو جی کے ساتھ میری کئی ملاقاتیں ہوئیں ۔ یہ قریبی تعلقات جاری رہے اور میں ہمیشہ ان کے خیالات ونظریات سننے کا منتظررہتاتھا۔ان کے انتقال سےمجھے بہت دکھ ہواہے ۔ ان کے اہل خانہ اور ان کے لاکھوں حامیوں سے تعزیت ۔اوم شانتی ۔’’
وزیراعظم کا دفتر
وزیر اعظم نے پرکاش پرب کے موقع پر سری گرو گوبند سنگھ جی کو خراج عقیدت پیش کیا
وزیر اعظم جناب نریندر مودی نے سری گرو گوبند سنگھ جی کے پرکاش پرب کے موقع پر سری گرو گوبند سنگھ جی کو خراج عقیدت پیش کیا۔
وزیر اعظم نے ٹوئیٹ کیا:
’’میں سری گرو گوبند سنگھ جی کے پرکاش پرب کے مقدس موقع پر انہیں خراج عقیدت پیش کرتا ہوں اور انسانیت کی خدمت کے تئیں ان کے گراں قدر تعاون کو یاد کرتا ہوں۔ ان کا بے مثال اور غیر معمولی حوصلہ، لوگوں کو آنے والے سالوں میں بھی مسلسل ترغیب دیتا رہے گا۔‘‘
وزارت دفاع
آتم نربھر بھارت:محکمہ دفاع نے ہندستان شپ یارڈ لمیٹیڈ ،وشاکھاپٹنم کے مقام پر سندھو کیرتی آبدوز کو پھر سے قابل استعمال بنانے کی غرض سے 900 کروڑ روپے کے ایک معاہدہ پر دستخط کئے
’آتم نربھر بھارت‘ کی حصولیابی کی غرض سے ایک اور کوشش کے تحت ،وزارت دفاع نے 13 مارچ 2023 کو ہندستان شپ یارڈ لمیٹیڈ  وشاکھاپٹنم کے مقام پر سندھو کیرتی آبدوز کو پھر سے قابل استعمال بنانے کی غرض سے 934 کروڑ روپے کی مجموعی لاگت کے ساتھ ایک معاہدہ پر دستخط کئے۔ سندھو کیرتی تیسری کلو کلاس ڈیزل الیکٹرک آبدوز ہے۔سندھو کیرتی کی مرمت کا کام مکمل ہونے کے بعد،یہ پھر سے جنگ کے قابل ہوجائے گی اور یہ بھارتی بحریہ کے سرگرم آبدوز بیڑے میں شامل ہوجائے گی۔
قابل استعمال بنانے کے اس پروجیکٹ میں 20 سے زیادہ بہت چھوٹی، چھوٹی اور درمیانہ درجہ کی صنعتیں  شامل ہیں اور اس پروجیکٹ کی مدت کے دوران ایک ہزار افرادی دن کے بقدر یومیہ روزگار کے مواقع پیدا ہوں گے۔
اقلیتی امور کی وزارتت
نئی روشنی اسکیم کے تحت تربیت یافتہ خواتین
گزشتہ تین برسوں کے دوران، یعنی 20-2019 سے 22-2021 تک، تقریباً 40000 خواتین کو پورے ہندوستان میں تربیت دی گئی ہے، جن میں سے 375 مغربی بنگال سے ہیں۔ ریاست مغربی بنگال میں گزشتہ تین برسوں سے تربیت یافتہ خواتین کی کمیونٹی کے لحاظ سے تقسیم درج ذیل ہے: مسلمان –353، عیسائی – 7، اور غیر اقلیت – 15۔
وزارت کی طرف سے منظور شدہ ایجنسیاں اقلیتوں کے قومی کمیشن کا قانون، 1992 کے سیکشن 2 کے تحت، نوٹیفائیڈ تمام اقلیتوں سے تعلق رکھنے والی خواتین کا انتخاب کرتی ہیں یعنی مسلم، سکھ، عیسائی، بدھسٹ، زرتشتی  اور جین۔ مستفیدین جن کی سالانہ آمدنی تمام ذرائع سے 2.50 لاکھ روپے سے زیادہ نہ ہو، کو اسکیم کے تحت تربیت کے لیے انتخاب میں ترجیح دی جاتی ہے۔ ایجنسیاں خواتین تربیت یافتگان کی شناخت/ انتخاب کے لیے گرام پنچایت/ میونسپل باڈی/ لوکل اتھارٹی کے سربراہ کی مدد بھی لیتی ہیں۔
اس اسکیم کے تحت وزارت کی طرف سے کوئی تربیتی مراکز قائم نہیں کیے گئے ہیں۔ منتخب ایجنسیوں کو اس مقام/ گاؤں/ علاقے میں جہاں تربیت دی جاتی ہے اپنے تنظیمی سیٹ اپ کے ذریعے منصوبوں کو براہ راست نافذ کرنے کی ضرورت ہے۔ ریاست مغربی بنگال میں ایجنسیوں نے پچھلے تین برسوں کے دوران دارجلنگ، مرشد آباد اور شمالی 24 پرگنہ ضلع میں اس اسکیم کو نافذ کیا ہے۔
مذکورہ اسکیم کے تحت تنظیم/ایجنسی کے انتخاب کے لیے اہلیت کا معیار <http://nairoshni-moma.gov.in.> پر دستیاب ہے۔ سال 23-2022 سے نئی روشنی اسکیم کو اب پردھان منتری وراثت کا سم وردھن  اسکیم کے ایک جزو کے طور پر ضم کردیا گیا ہے، جس کا مقصد اقلیتوں، خاص طور پر کاریگر برادریوں کے ذریعہ معاش کو بہتر بنانا، مہارت کی ترقی، تعلیم اور قیادت کی تربیت کے ذریعے، ان کی کاروباری مداخلتوں کی حمایت کرنا ہے۔
یہ جانکاری اقلیتی امور کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
وزارات ثقافت
وزارت ثقافت ، کل دلی میں ممبران پارلیمنٹ کی ‘ہر گھر ترنگا’ بائک ریلی کا انعقاد کرے گی
نائب صدرجمہوریہ جناب جگدیپ دھنکھڑ ریلی کو ہری جھنڈی دکھاکر روانہ کریں گے
آزادی کا امرت مہوتسو  کے زیراہتمام 13 اگست 2023 سے 15 اگست 2023 تک ملک بھر میں ‘‘ہر گھر ترنگا’’ منایا جائے گا۔ جس میں عوام کو اپنے احاطوں میں پرچم لہرانے کی حوصلہ افزائی کی جائے گی۔
ہر گھر ترنگا مہم کی بڑے پیمانے پر رسائی کو یقینی بنانے اور زیادہ سے زیادہ جن بھاگیداری کو یقینی بنانے کے لیے، 11 اگست 2023 کو صبح 8.00 بجے پرگتی میدان، نئی دہلی میں اراکین پارلیمنٹ اور وزراء کے ساتھ ایک ترنگا بائیک ریلی کا اہتمام کیا گیا ہے۔ نائب صدرجمہوریہ جناب جگدیپ دھنکڑ بائک ریلی کو ہری جھنڈی دکھا کر روانہ کریں گے۔ شمال مشرقی خطے کی ثقافت، سیاحت اور ترقی کے وزیر جناب جی کشن ریڈی اس موقع پر موجود رہیں گے۔
نائب صدر جمہوریہ جناب جگدیپ دھنکھڑ کے گرین سگنل کے بعد بائک ریلی انڈیا گیٹ کے سرکل پر پہنچے گی۔ یہ ریلی انڈیا گیٹ کے سرکل کو مکمل کرے گی اور کرتاویہ پتھ سے گزر کر میجر دھیان چند اسٹیڈیم پر اختتام پذیر ہوگی۔
‘آزادی کا امرت مہوتسو ’ ترقی پسند آزاد ہندوستان کے 75 شاندار سالوں کی یاد میں ایک جاری جشن ہے۔ حکومت ہند کے اس اقدام کا مقصد جدوجہد آزادی اور اس ملک کے حاصل کردہ کارناموں پر توجہ مرکوز کرنا ہے۔ اے کے اے ایم ہندوستان کے لوگوں کے لیے وقف ہے جنہوں نے ملک کی ترقی اور اس کے ارتقائی سفر میں اہم کردار ادا کیا ہے۔‘ہر گھر ترنگا’ مہم 13 سے 15 اگست 2022 تک جاری رہے گی تاکہ شہریوں کو ان کے گھروں پر ہندوستانی قومی پرچم لہرانے کی ترغیب دی جا سکے۔ اس مہم کے پیچھے کا مقصد لوگوں کے دلوں میں حب الوطنی کا جذبہ پیدا کرنا اور انہیں ہندوستان کے سفر اور ان لوگوں کی یاد دلانا ہے جنہوں نے اس عظیم ملک کو بنانے میں تعاون کیا ہے۔ پچھلے سال، اس مہم نے بڑی کامیابی حاصل کی تھی ، جس میں کروڑوں خاندانوں نے جسمانی طور پر اپنے گھروں پر ترنگا لہرایا اور چھ کروڑ لوگوں نے ہر گھر ترنگا ویب سائٹ پر سیلفیز اپ لوڈ کیں۔
ویب سائٹ- https://harghartiranga.com
https://amritmahotsav.nic.in
۔۔۔۔۔۔۔۔۔۔۔
ش ح۔ع ح

(Visitor Counter : 69
ٹیکسٹائلز کی وزارت
پی پی ای کٹس
ذاتی تحفظ کا سامان  اس لباس کو کہا جاتا ہے جو حفظان صحت کے پیشہ ور افراد سمیت مضر صورت حال میں کام کرنے والے لوگ ذاتی تحفظ کے لیے پہنتے ہیں۔ کووڈ-19 عالمی وبا کے دوران کووڈ-19 سے تحفظ کے لیے مناسب  کے لیے مناسب ذاتی تحفظ کا لباس  ملک میں تیار کیے گئے۔ ان کی تیاری میں دو اہم چیزیں شامل ہیں، جن میں پورے جسم کے لبادے اور این- 95 ماسک شامل ہیں، جس کے لیے ٹیکسٹائل کی وزارت نے تعاون کیا ہے۔ صنعت کے ذریعے فراہم کردہ معلومات کی بنیاد پر ایک تخمینے کے مطابق ملک میں اپریل سے دسمبر 2020 کی مدت میں تقریبا 6 کروڑ پی پی ای لبادے اور 15 کروڑ این-95 ماسک تیار کیے گئے۔
تقریبا 1100 مینوفیکچررس نے پی پی ای لبادے اور 200 سے زیادہ مینوفیکچررس نے این-95 ماسک تیار کرنے کے لیے اندراج کرایا تھا۔ ملک نےاس مدت میں 4.5 لاکھ یومیہ پی پی ای لبادے اور 32 لاکھ یومیہ این-95 ماسک تیار کرنے کی صلاحیت حاصل کی ہے۔ صحت وخاندانی بہبود کی وزارت کے مطابق حکومت ہند نے 1.56 کروڑ پی پی ای لبادے اور 2.79 کروڑ این-95 ماسک خریدے ہیں۔ اس کے علاوہ ریاستی حکومت کی ایجنسیوں، پرائیویٹ اسپتالوں اور مختلف افراد نے بھی پی پی ای لبادے اور این-95 ماسک بڑی تعداد میں خریدے ہیں۔
پی پی ای لبادوں اور این-95 ماسک کی تکنیکی ضروریات کی نگرانی بیورو آف انڈیا اسٹینڈرس  کے ذریعے کی جاتی ہے، جس میں پی پی ای لبادوں کےلیے آئی ایس-17423:2020 اور این-95 ماسک کے لیے آئی ایس9473:2002 کا معیار مقرر کیا گیا ہے۔ اس نوتشکیل شدہ صنعت کی مارکیٹ تقریبا 7ہزار کروڑ روپے پر مشتمل ہے۔
جن ملکوں نے حکومت ہند سے سرکاری امداد حاصل کی ہے، ان میں چین، اسرائیل، ایران، بھوٹان، اٹلی، بنگلہ دیش، ایتھوپیا، اردن، بوتسوانا، آذربائیجان، سربیا، جرمنی، اسپین، امریکہ، متحدہ عرب امارات، ڈی آر کونگو، جنوبی افریقہ، افغانستان، آسٹریلیا، ملیشیا، سعودی عرب، بہاماس، بارباڈوز، ڈومینکا، گرینیڈا، ہیتی، سینٹ کٹس اینڈ نیویز، سینٹ ونسنٹ اینڈ دی گرینیڈائن، سوری نام، ترینداد اینڈ ٹوبیگو، جمائیکا، بلائز، کوسٹریکا، ڈومنیکن ری پبلک، ایل سلواڈور، ہنڈوراز، نکاراگوا، پناما، گوٹےمالا، ایکواڈور، بولیویا، کیوبا، پیرو، وینزوئیلا اور پیراگوئے شامل ہیں۔
یہ معلومات آج خواتین اور بچوں کی ترقی کی مرکزی وزیر محترمہ اسمرتی ایرانی نے لوک سبھا میں ایک سوال کا تحریری جواب دیتے ہوئے فراہم کیں۔

03.03.2021
U-2111
(Visitor Counter : 53
بہت چھوٹی، چھوٹی اور درمیانی صنعتوں کی وزارت
گوا میں کے وی آئی سی کی طرف سے کئے گئے کئی اقدامات
نئی دہلی،22؍اکتوبر، کھادی اینڈ ویلیج انڈسٹریز کمیشن  اور گوا سرکار نے گوا میں روزگار کے مواقع پیدا کرنے کے مقصد سے اشتراک کیا ہے۔ گوا کے وزیراعلیٰ نے حال ہی میں کے وی آئی سی کے چیئرمین کے ساتھ 160 کنبوں کو بجلی کے چاک اور 50تربیت یافتہ خواتین کو نئی طرز کے چرخے تقسیم کئے ہیں۔ اس سے 700لوگوں کو براہ راست روزگار ملے گا۔ کے وی آئی سی گوا میں لجّت پاپڑ کا ایک کارخانہ بھی قائم کر رہی ہے، جس سے مقامی خواتین کے لئے روزگار کے براہ راست 200مواقع پیدا ہوں گے۔ قابل ذکر ہے کہ یہ اقدامات گوا میں اپنی نوعیت کے پہلے اقدامات ہیں، کیونکہ یہاں نہ تو چرخے والی اور نہ ہی بنکروں والی کوئی سرگرمیاں ہیں۔ اس کے علاوہ اس سے پہلے گوا میں لجت پاپڑ کا بھی کوئی کارخانہ نہیں تھا۔ مزید یہ کہ روایتی چاک کی جگہ پہلی مرتبہ بجلی سے چلنے والا چاک فراہم کیا گیا ہے۔ روایتی چاک میں کاریگر کو سخت مشقت کرنی پڑتی تھی اور اس سے مصنوعات بھی زیادہ تعداد میں نہیں تیا رکی جا سکتی تھیں ۔ کے وی آئی سی نےان اقدامات سے ایک ہزار لوگوں کو روزگار فراہم کرنے میں مدد دی ہے۔
گوا جو اپنے خوبصورت ساحلوں، قدرتی مناظر کے لئے جانا جاتا ہے اور جو قومی اور بین الاقوامی دونوں طرح کے سیاحتی مرکزوں میں سے ایک ہے، کے وی آئی سی نے محض دو مہینے کے مختصر وقت میں مورجِم، اولڈ گوا، پنجِم، بچولم، سکھلی، مپاسا، دابھل اور مڈگاؤں جیسےمختلف گاؤوں کے ایسے لوگوں کی شناخت کی، جو مستفید ہو سکتے ہیں اور ان لوگوں کے لئے مٹی کے برتن بنانے، شہد کی مکھیاں پالنے، چاک پر برتن بنانے اور پاپڑ بنانے کے لئے تربیت فراہم کی۔ اس قدم سے مقامی لوگوں کو روزگار فراہم کرنے میں مدد ملے گی۔ کے وی آئی سی کے چیئرمین جناب سکسینہ نے کہا کہ کے وی آئی سی گوا میں رواں مالی سال کے دورا ن 10ہزار نئے روزگار پیدا کرے گا۔ وزیراعلیٰ جناب ساونت نے خوشی کا اظہار کیا اور کے وی آئی سی کا شکریہ ادا کیا کہ اس نے ایک ریکارڈ وقت کے اندر-اندر مقامی لوگوں کے لئے روزگار پیدا کرنے کے ان موقعوں کےلئے منفرد نوعیت کے اقدامات کئے۔
کے وی آئی سی نے ایک شراکت دار کے طور پر متحرک گوا تقریب میں بھی شرکت کی اور ملک بھر کی کھادی اور ویلیج انڈسٹریز کی مصنوعات کی نمائش کے لئے 30 اسٹال قائم کئے۔ اس 3 روزہ تقریب میں 60لاکھ روپے کی ایک ریکارڈ فروخت ہوئی۔
۔۔۔۔۔۔۔۔۔۔۔
U-4697
(Visitor Counter : 39
صحت اور خاندانی بہبود کی وزارت
کووڈ – 19 غلط فہمیوں کا اِزالہ
حکومت دیہی اور دور دراز علاقوں میں کووڈ سے نمٹنے کے لئے پر عزم ہے
بھارت دنیا میں پی پی ای کٹ کا دوسرا سب سے بڑا مینوفیکچرر ہے، ریاستوں کو اُن کے مطالبات سے زیادہ پی پی ای کٹس مہیا کرائی گئیں
نئی دہلی،11؍ جون: حال ہی میں کچھ ٹوئیٹر صارفین نے دیہی علاقوں میں کووڈ - 19 کے انتظام کے بارے میں ٹوئیٹ کیا تھا، ان ٹوئیٹس میں گاؤں کی سطح پر جانچ ، آئیسولیشن اور شفا خانہ میں انتظامی سہولیات کی کمی سے لے کر صحت اہلکاروں کے ذریعے زیادہ مقدار میں دوا دیئے جانے اور پی پی ای کٹ وغیرہ کمی جیسے معاملے اٹھا ئے گئے ہیں۔
ان ٹوئیٹس میں ریپٹ اینٹیجنٹ کٹ کی دستیابی اور آر ٹی پی سی آر جانچ کے لئے لئے گئے نمونوں کی فراہمی پر سوال اٹھائے گئے ہیں۔ اس صورت حال میں دیہات اور دور دراز علاقوں میں کووڈ انتظام کے لئے حکومت کی عہد بستگی ہی ان معاملوں کو مسترد کرنے کا واضح ثبوت ہیں۔ انڈین کونسل آف میڈیکل ریسرچ کے ذریعے تیار کردہ کووڈ جانچ پروٹوکول میں پی ایچ سی ڈاکٹروں کو تربیت دی گئی ہے۔
گزشتہ مہینے میں کووڈ - 19 کی رفتار بڑھنے کے دوران ملک کے قصبوں اور دیہی علاقوں میں کووڈ - 19 معاملات کے سامنے آنے کی حالت کو دھیان میں رکھتے ہوئے صحت اور خاندانی بہبود کی وزارت نے قصبوں، دیہات اور قبائلی علاقوں میں کووڈ – 19 کی روک تھام اور انتظام پر ایک ایس او پی جاری کیا ہے۔ صحت اور خاندانی بہبود کی وزارت نے اس بات کو بھی یقینی بنایا کہ رہنما اصولوں کو دور دراز علاقوں میں واقع صحت کی سہولیات تک وسیع طور پر عمل میں لایا جائے۔
ریاستوں کو واضح طور پر یہ مشورہ دیا گیا ہے کہ کسی بھی حالت میں مریضوں کو گھر میں تنہا نہ چھوڑا جائے۔ اگر وہ ہوم آئسولیشن، رہنما ہدایات کے ذریعے مقرر کردہ معیارات کو پورا نہیں کرتے ہیں، جس میں مریض کو الگ رہنے کے لئے کافی تعداد میں کمرے اور صحت کی دیکھ بھال کرنے والوں کی موجودگی پر توجہ دینے کو کہا گیا ہے۔ اس کے علاوہ مرکزی حکومت کی اپیل پر ریاستو ں نے روز انہ کی بنیاد پر ہوم آئسولیشن کے تحت مریضوں کی نگرانی کے لئے ایک مضبوط میکنزم تیار کیا ہے۔ جن مریضوں کے پاس گھر پر ضروری سہولیات میسر نہیں ہیں، ان کو ہمیشہ کووڈ کیئر سینٹر میں رکھنے کا مشورہ دیا جاتا ہے ، جس کے لئے حکومت نے ملک بھر میں 10 لاکھ سے زیادہ آئسولیشن بیڈ تیار کئے ہیں۔
بھارت سرکار نے پی پی ای کی تیار ی کے لئے بڑی تعداد میں مینوفیکچرنگ کی سہولیات کا قیام عمل میں لایا ہے، اتنا ہی نہیں اب ہم دنیا میں پی پی ای کٹ کے دوسرے سب سے بڑے مینوفیکچرر ہیں اور ہمارے پاس یومیہ تقریبا 10 لاکھ پی پی ای کٹ بنانے کی صلاحیت ہے۔ ریاستوں کو ان کے مطالبات سے زیادہ پی پی ای کٹ دستیاب کرائے گئے ہیں، اس لئے ان ٹوئیٹس کے ذریعے لگائے گئے الزامات صحت اہلکاروں کے پاس ضروری پی پی ای نہیں ہیں، ناقابل قبول اور بے بنیاد ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-6008
(Visitor Counter : 141
وزارت دفاع
آرمی کمانڈروں کی کانفرنس 18 سے 22 اپریل 2022 تک نئی دہلی میں ہوگی
آرمی کمانڈروں کی کانفرنس 18 سے 22 اپریل 2022 کو نئی دہلی میں شیڈول ہے۔ آرمی کمانڈروں کی کانفرنس ایک اعلی سطحی ششماہی تقریب ہے جو ہر سال اپریل اور اکتوبر میں منعقد ہوتی ہے۔ یہ کانفرنس تصوراتی سطح پر بات چیت کے لیے ایک ادارہ جاتی پلیٹ فارم ہے، جس کا اختتام ہندوستانی فوج کے لیے اہم پالیسی ساز فیصلے کرنے پر ہوتا ہے۔
کانفرنس کے دوران، ہندوستانی فوج کی سینیئر قیادت سرگرم سرحدوں کے ساتھ آپریشنل صورتحال کا جائزہ لے گی، تنازعات کے پورے میدان میں خطرات کا جائزہ لے گی اور صلاحیت کی نشوونما اور آپریشنل تیاری کے منصوبوں پر مزید توجہ مرکوز کرنے کے لیے صلاحیت کے خلا کا تجزیہ کرے گی۔ سرحدی علاقوں میں بنیادی ڈھانچے کی ترقی سے متعلق پہلوؤں پر بات چیت، مقامیت کے ذریعے جدید کاری، اعلیٰ تکنیک کی شمولیت اور روس-یوکرین جنگ کے کسی بھی اثرات کا جائزہ لینا بھی طے ہے۔
علاقائی کمانڈ کی طرف سے سپانسر کیے گئے ایجنڈا کے مختلف نکات پر سینیئر کمانڈروں کے ذریعہ غور و خوض کیا جائے گا، اس کے علاوہ کاموں کو بہتر بنانے، مالیاتی انتظام، ای-وہیکلز متعارف کرانے اور ہندوستانی فوج میں ڈجیٹلائزیشن سے متعلق تجاویز پر غور کیا جائے گا۔ کانفرنس کے ایک حصے کے طور پر، آرمی ویلفیئر ایجوکیشن سوسائٹی  اور آرمی گروپ انشورنس فنڈ  کے بورڈ آف گورنرز کے اجلاس منعقد کیے جائیں گے۔
21 اپریل 2022 کو عزت مآب وزیر دفاع جناب راج ناتھ سنگھ سینیئر کمانڈروں کے ساتھ بات چیت کریں گے اور کانفرنس سے خطاب کریں گے۔ یہ کانفرنس وزارت دفاع کے باہمی تعامل سیشن کے دوران فوجی امور کے محکمہ اور دفاعی محکمہ کے سینیئر عہدیداروں کے ساتھ بات چیت کرنے کے لیے ہندوستانی فوج کی سینیئر قیادت کے لیے کا ایک رسمی فورم بھی ہے۔
امور داخلہ کی وزارت
مرکزی داخلہ سکریٹری نے مرکزی وزیر داخلہ جناب امت شاہ کی صدارت میں 21 جون کو منعقدہ میٹنگ میں دلّی میں کووڈ-19 سے متعلق لیے گئے فیصلے کے نفاذ کیلئے جائزہ میٹنگ کا انعقاد کیا
اس میٹنگ میں اس بات کو نوٹ کیا گیا کہ فیصلے کو آسانی کے ساتھ اور بروقت طریقے سے نافذ کیا جارہا ہے اور کووڈ-19 کی روک تھام سے متعلق پلان کو دہلی کیلئے حتمی شکل دے دی گئی ہے
مرکزی وزیر داخلہ جناب امت شاہ کے ذریعے مقرر کردہ اوقات کے مطابق دہلی میں کووڈ-19 کے تمام کلسٹروں سمیت کنٹینمنٹ زون دوبارہ بنائے جانے کے کام کو 26 جون تک مکمل کرلیا جائیگا
مرکزی وزیر داخلہ کی ہدایات کے مطابق دہلی میں سیرولوجیکل سروے سے متعلق تبادلہ خیال کیا گیا، اس کام کو این سی ڈی سی اور دہلی حکومت کے ذریعے مشترکہ طور پر انجام دیاجائیگا، جس کی شروعات 27 جون سے ہوگی
مرکزی داخلہ سکریٹری نے 21 جون کو مرکزی وزیر داخلہ جناب امت شاہ کی صدارت میں منعقدہ میٹنگ میں دہلی میں کووڈ-19 سے متعلق لیے گئے متعدد فیصلوں کے نفاذ کے جائزے کیلئے 25 جون کو ایک میٹنگ منعقد کی۔ اس میٹنگ میں نیتی آیوگ کے رُکن ڈاکٹر وی کے پال، ایمس کے ڈائرکٹر ڈاکٹر رندیپ گولیریا، آئی سی ایم آر کے ڈائرکٹر جنرل ڈاکٹر بلرام بھارگو کے ہمراہ دہلی کے چیف سکریٹری اور صحت سکریٹری نے شرکت کی۔
مرکزی داخلہ سکریٹری کے ذریعے منعقدہ اس میٹنگ میں اس بات کو واضح طور پر نوٹ کیا گیا کہ کووڈ-19 سے متعلق فیصلے کو بروقت انداز میں آسانی کے ساتھ نافذ کیاجارہا ہے۔ کووڈ-19 سے متعلق منصوبے کو حتمی شکل دے دی گئی ہے۔ کووڈ-19 سے متعلق معاملات کیلئے ضلعی سطح پر ٹیموں کی تشکیل کی گئی ہے۔
اس میٹنگ میں یہ بھی اطلاع فراہم کرائی گئی کہ دہلی میں کووڈ-19 کے تمام کلسٹروں سمیت کنٹینمنٹ زون کی نئی خاکہ بندی کاکام مرکزی وزیر داخلہ جناب امت شاہ کے ذریعے مقرر کردہ اوقات کے مطابق 26 جون تک مکمل کرلیا جائے گا۔ گھر گھر جاکر صحت سروے کاکام بھی 30 جون تک مکمل کرلیا جائیگا۔
مرکزی وزیر داخلہ جناب امت شاہ کی ہدایات کے مطابق دہلی میں سیرولوجیکل سروے سے متعلق تبادلہ خیال کیا گیا۔ اس کام کو این سی ڈی سی اور دہلی سرکار کے ذریعے مشترکہ طور پرانجام دیا جائیگا۔ اس سروے کاکام 27 جون سے شروع ہوگا اور متعلقہ سروے ٹیموں کی تربیت کاکام کل مکمل کرلیا گیا۔
مرکزی وزیر داخلہ جناب امت شاہ نے آبادی کلسٹرز میں کووڈ-19 کے پھیلاؤ کامستقبل میں پتہ لگانے کیلئے مضبوط پیش گوئی کرنے والے آلات کے طور پر آروگیہ سیتو اور ایتہاس ایپ کے مشترکہ استعمال کو بھی منظوری دی۔ اس ایپ کے مشترکہ استعمال کیلئے تربیت این سی ڈی سی کے ٹرینروں کے ذریعے دہلی حکومت کی ضلعی ٹیموں کو کل فراہم کرائی گئی۔
-----------------------
م ن۔م ع۔ ع ن
U NO: 3544
(Visitor Counter : 103
بجلی کی وزارت
این ٹی پی سی کے لئے یہ ضروری ہے کہ وہ آگے بڑھے، کیونکہ ہندوستان میں توانائی کی ضرورت بھی تیزی سے بڑھ رہی ہے:وزیر توانائی جناب آر کے سنگھ
این ٹی پی سی نے اپنا 46واں یوم تاسیس منایا
وزیر توانائی نے این ٹی پی سی کو اُس کے مثالی سفر کےلئے مبارکباد دی
نئی دہلی،07نومبر؍2021:
توانائی ، نئی اور قابل تجدید توانائی کے مرکزی وزیر جناب آر کے سنگھ نے کہا کہ این ٹی پی سی ایک خاص کمپنی ہے، جو ہمارے ملک کو وسیع پیمانے پر توانائی فراہم کرتی ہے اور جو ترقی کےلئے بہت ضروری عنصر ہے۔جناب سنگھ این ٹی پی سی کے یوم تاسیس پر خطاب کررہے تھے۔اپنے خطاب میں جناب سنگھ نے کمپنی کی حصولیابیوں ، ماہریت ، مستقبل اہداف کی وضاحت کی۔ اس کے ساتھ ہی اُنہوں نے بھارت کی توانائی کے شعبے میں این ٹی پی سی کے رول پر بھی گفتگو کی۔جناب سنگھ نے ریاستوں کو پچھلے مالی سال کے دوران تقریباً 4500کروڑتوانائی چارجز کے استعمال کے ذریعے منظور کرنے کے عمل کی ستائش کی۔
جناب سنگھ نے کہا کہ ضرورت اس بات کی ہے کہ ایک قومی کمپنی کے جگہ این ٹی پی سی خود کو ایک بین الاقوامی ادارے کی شکل دے اور اسے توانائی کے شعبے میں سب سے بڑی کثیر ملکی کمپنی بننے کا خواب پورا کرنا چاہئے۔ اپنے خطاب میں انہوں نے مزید زور دیا کہ این ٹی پی سی کو مسلسل آگے بڑھنے کی ضرورت ہے۔ اس کے ساتھ ہی اپنی صلاحیت کو بڑھانے کی بھی، کیونکہ ملک میں توانائی کے مطالبات بڑھ رہے ہیں، جن کی تکمیل کے لئے اُسے ایسا کرنا چاہئے۔انہوں نے ایک بلین یونٹ فی دن ریکارڈ پیداوار کےلئے این ٹی پی سی کی ستائش کی۔
جناب آر کے سنگھ نے این ٹی پی سی پلانٹوں کو پیداوار ، تحفظ ، ماحولیات کا تحفظ و اس میں بہتری ، راج بھاشا، بہترین صحت سہولیات، سی ایس آر و کمیونٹی ترقی اور منصوبہ جاتی نظم کے شعبے میں سورن شکتی ایوارڈ دیئے۔ اس کے علاوہ انہوں نے شرم کوشل پورٹل کا بھی افتتاح کیا۔
یوم تاسیس کی تقریب کا آغاز این ٹی پی سی لمٹیڈ کے سی ایم ڈی جناب گردیپ سنگھ کے ذریعے نوئیڈا میں انجینئرنگ آفس کمپلیکس میں جھنڈا لہرانے کے ساتھ ہوا۔اس تقریب میں این ٹی پی سی کے حکام نے ملک بھر سے آن لائن پلیٹ فارم کے ذریعے شرکت کی۔
اس موقع پر وزارت توانائی کے ایڈیشنل سیکریٹری اور مالیاتی مشیر جناب آشیش اُپادھیائے ، وزارت توانائی میں ایڈیشنل سیکریٹری جناب وویک دیوانگن کے ساتھ ڈائریکٹرجناب انیل کمار گوتم ، ڈائریکٹر جناب رمیش بابو وی، ڈائریکٹر جناب چندن کمار مونڈل، ڈائریکٹرجناب اُجّول کانتی بھٹاچاریہ اور این ٹی پی سی کے دوسرے اعلیٰ حکام موجود تھے۔
زراعت اور کاشتکاروں کی فلاح و بہبود کی وزارت
نامیاتی کاشتکاری کے اقتصادی اثرات
نئی دہلی، 19 جولائی 2019، زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ حکومت ہند ، سال 2015 سے شمال مشرقی ریاستوں کے لئے نامیاتی ویلیو چین ترقیاتی مشن اور پرمپراگت کرشی وکاس یوجنا کے نام سے دو اہم اسکیموں کے تحت نامیاتی کاشتکاری کو فروغ / حوصلہ افزائی کررہی ہے۔ راشٹریہ کرشی وکاس یوجنا  اور باغبانی کی مربوط ترقی کے مشن ، آئی سی آر کے تحت نامیاتی زراعت سے متعلق نیٹ ورک پروجیکٹ جیسی دیگر اسکیموں کے تحت بھی نامیاتی کاشتکاری کو تعاون دیاجارہا ہے۔ زرعی ڈبہ بند خوراک اور برآمدات کی ترقیات سے متعلق اتھارٹی ، وزارت کامرس کے ذریعہ نامیاتی کاشتکاری کو تیسرے فریق کے ذریعہ سرٹیفکیشن کو فروغ دیا جارہا ہے۔
ریاستوں اور زرعی ڈبہ بند خوراک اور برآمدات کی ترقیات سے متعلق اتھارٹیکی جانب سے موصولہ رپورٹ کے مطابق ملک میں فی الحال نامیاتی سرٹیفکیشن کے تحت 27.70 ہیکیٹر اراضی کے رقبے میں کاشتکاری ہورہی ہے۔اس میں پرمپراگت کرشی وکاس یوجنا کے تحت5.98 لاکھ ہیکیٹئر اراضی، شمال مشرقی ریاستوں کے لئے نامیاتی ویلیو چین ترقیاتی مشن کے تحت0.639 لاکھ ہیکٹیئر اراضی،اے پی ای ٹی اے کے نامیاتی پیداوار کے لئے قومی پروگرام  کے تحت 19.38 ہیکیٹئر اراضی اور دیگر اقدامات کے تحت1.70 لاکھ ہیکیٹر اراضی شامل ہیں۔
حکومت نے نیشنل انسٹی ٹیوٹ آف ایگریکلچرل ایکسٹینشن مینجمنٹ، حیدرآباد کے ذریعہ پرمپراگت کرشی وکاس یوجنا اور شمال مشرقی ریاستوں کے لئے نامیاتی ویلیو چین ترقیاتی مشن اسکیم کے فوائد کے جائزے کے لئے مطالعہ کا اہتمام کیا ہے۔
U- 3281
(Visitor Counter : 39
وزیراعظم کا دفتر
وزیراعظم نےشری اٹل بہاری واجپئی کو ان کی جینتی کے موقع پر خراج عقیدت پیش کیا
وزیراعظم جناب نریندر مودی نے سابق وزیراعظم شری اٹل بہاری واجپئی کو ان کی جینتی  کے موقع پر خراج عقیدت پیش کیا ہے۔ جناب مودی نے اٹل بہاری واجپئی کے بارے میں اپنے خیالات کو بھی شئیر کیا۔
ایک ٹوئیٹ میں وزیراعظم نے کہا:
‘‘اٹل جی کو ان کی جینتی کے موقع پر خراج عقیدت۔ بھارت کے لئے ان کا تعاون ناقابل فراموش ہے۔ ان کی قیادت اور ان کا نقطہ نظر لاکھوں لوگوں کے لئے باعث ترغیب ہے۔’’
وزارت دفاع
وزارت دفاع نے آرڈننس فیکٹری بورڈ کے ملازمین کی یونینو ں سے ان کی ہڑتال کے نوٹس پر ملاقات کی
نئی دلّی، 14 اگست / دفاعی پیداوار کے محکمے کے ایڈیشنل سیکریٹری کی قیادت میں سینئر اہلکاروں کی ایک ٹیم نے آرڈننس فیکٹری بورڈ کے چیئر مین کے ساتھ 14 اگست، 2019 کو آل انڈیا ڈیفنس ایمپلائز فیڈریشن، انڈین نیشنل دیفنس ورکرس فیڈریشن، بھارتیہ پرتیکشا مزدور سنگھ اور کنفیڈریشن آف ڈیفنس تسلیم شدہ ایسوسی ایشن سے ان کے ذریعہ دیئے گئے 20 اگست، 2019 سے ہڑتال کے نوٹس کے موضوع پر بات چیت کی۔
یہ میٹنگ تقریباً دو گھنٹے تک چلی اور طرفین نے مثبت انداز میں ایک دوسرے کے خیالات و نظریات کو کھلے انداز میں سنا۔ یہ طے پایا گیا کہ باہمی مفاہمت کو پہنچنے تک بات چیت جاری رکھی جائے۔
۔۔۔۔۔۔
U.3737
(Visitor Counter : 53
یو پی ایس سی
یونین پبلک سروس کمیشن کے ذریعے 5جون کی میٹنگ کے بعد امتحانات کے نئے نظام الاوقات کا اعلان کیاجائیگا
یونین پبلک سروس کمیشن نے کووڈ-19 کے سبب ملک گیر پابندیوں کے تیسرے مرحلے کے بعد صورتحال کاجائزہ لینے کیلئے آج ایک میٹنگ منعقد کی۔ متعدد پابندیوں کی توسیع کانوٹس لیتے ہوئے کمیشن نے فیصلہ کیا ہے کہ فی الحال امتحانات اور انٹرویو کو منعقد کرنا ممکن نہیں ہوگا۔ تاہم کمیشن نے مرکزی حکومت اور متعدد ریاستوں کے ذریعے اعلان کی جارہی نرمیوں کو ملحوظ رکھتے ہوئے کمیشن نے چوتھے لاک ڈاؤن کے خاتمے کے بعد ایک بار پھر سے حالات کاجائزہ لینے کا فیصلہ کیا ہے۔ پچھلے دو مہینے کی مدت کے دوران ملتوی کیے گئے مختلف امتحانات اور انٹرویو کے امیدواروں کو واضح جانکاری دینے کے مقصد سے کمیشن 5جون 2020 کو ہونےوالی اپنی اگلی میٹنگ میں امتحانات کے لئےترمیم شدہ شیڈول جاری کریگا۔ امتحانات سے متعلق نئے نظام الاوقات کی تفصیلات کمیشن کی 5 جون کی میٹنگ کے بعد یو پی ایس سی کی ویب سائٹ پر جاری کیا جائیگا۔
-----------------------
م ن۔م ع۔ ع ن
U NO: 2691
(Visitor Counter : 146